Ezenotho Partnership Africa: Inzuzo ye$2 Billion Yamadayimana Yadliwa Butshapha Lwezi 09, 2012Ukuthumela umngane ngeEmail Partnership Africa: Inzuzo ye$2 Billion Yamadayimana Yadliwa ButshaphaInhlanganiso ebona ngentuthuko kwezenotho ezwekazi le Africa iPartnership Africa Canada ithi ele Zimbabwe selilahlekelwe yinzuzo yamabillion amabili amadollar - $2 billion obekumele itholakale ekwembeni amadayimana eMarange esabelweni se Manicaland.Inhlanganiso le, ekhangelelwe ukwethula ugwalo olujulileyo ngokwenjiwa kwamadayimana eZimbabwe ngoMvulo, ithi imali le yadliwa yiziphathamandla zikahulumende ezebandla le Zanu PF lezebutho, labaqondisi bamankampani emba amadayimana eMarange.IPartnership Africa Canada ithi imali le yatshontshwa kusukela ngomnyaka ka 2008. Inhlanganiso le ikhangelelwe ukuveza njalo ukuthi uMnu. Obert Mpofu umphathintambo wezemali ukhanya elenkampani yamadayimana ethiwa yi Three Waters Investments, esebenza okwamadayimana embiwa eMarange.Inhlanganiso le ilakho ukuveza ukuthi uMnu. Mpofu ucatshangelwa ukuthi wasebenzisa izigidi ezilitshumi zamadollar - $20 million ayithola ekuthengiseni amadayimana.Umnu. Mpofu utshele iStudio 7 ukuthi inhlanganiso le ilamanga amangalisayo.Uthe iPartnership Africa Canada isebenza lenhlanganiso ezisemazweni afakele iziphathamandla ze Zanu PF izijeziso zenotho ngakho-ke iswele okokukhuluma.Umnu. Rejoice Ngwenya ingcwethi kwezenotho uthi inhlanganiso ezizimeleyo kumele zithole ingcazelo ecacileyo ngaloludaba kuMnu. Mpofu labanye bakhe abazabe besemhlanganweni we Zimbabwe Diamond Conference oqalisa ngoMvulo.Kuzabe kulabantu abazinkulungwane ezinhlanu emhlanganweni lo ozabe uhlolisisa ngokwembiwa kwamadayimana eMarange.//www.voandebele.com/a/2195757.htmlOkuhambelana lalokhu Amasela Ahlomileyo Atshontsha Inhlabathi Elamadayimana eMarangeIMelika Yethulela iMbada LeMarange Izijeziso ZenothoIzisebenzi Ezingu 1,500 ze Anjin Investments Zimiswa Umsebenzi eMarange
